Námsmat á einnig að veita nemendum og foreldrum þeirra , kennurum , viðtökuskólum og skólayfirvöldum upplýsingar um námsgengi nemenda , hæfni þeirra , vinnubrögð og framfarir , sem m.a. má hafa að leiðarljósi við frekari skipulagningu náms ( Aðalnámskrá grunnskóla , 2011 ) . Einstaklingsmiðað námsmat í Norðlingaskóla Í Norðlingaskóla er skólaárinu skipt upp í tvær annir . Á þessum samráðsdegi er skriflegt lokamat undirritað af þessum aðilum og er þar með orðið formlegt . Jafnframt er samráðsdagur í október til að fara yfir og ræða skólabyrjunina og fyrstu vikur skólaársins . Í Norðlingaskóla er lögð áhersla á einstaklingsmiðað námsmat sem byggir á fjölbreyttum aðferðum , leiðsagnarmati , sjálfsmati nemenda , frammistöðumati , jafningjamati , matssamtölum , stundum safnmöppumati ( portfolio ) og hefðbundnum prófum svo eitthvað sé nefnt . Lögð er áhersla á símat , þ.e. að stöðugt fari fram mat og endurgjöf til nemenda sem ætlað er að auðvelda þeim , foreldrum þeirra og kennurum að skipuleggja áframhaldandi nám hvers nemanda . Það mikilvægasta sem námsmati er ætlað að segja til um er hvaða hæfniviðmiðum hver og einn nemandi hefur náð og hvaða færni og leikni hann hefur tileinkað sér á námstímanum . Sérstök áhersla er jafnframt á að meta lykilhæfni s.s. skólafærni , félagsfærni og námsfærni . Námsmat Norðlingaskóla , útfærsla þess og fyrirkomulag er í stöðugri þróun . Síðastliðinn vetur og áfram í vetur er unnið að því að efla rafrænt mat í gegnum Mentor með það að markmiði að efla símat og bæta upplýsingagjöf til foreldra og nemenda .